**Ministru kabineta noteikumu projekta**

**„Grozījumi Ministru kabineta 2011.gada 6. septembra noteikumos Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu””sākotnējās ietekmes novērtējuma ziņojums (anotācija)**

|  |
| --- |
|  I Tiesību akta projekta izstrādes nepieciešamība |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. |
| 2. | Pašreizējā situācija un problēmas | 1.Eiropas Savienības (ES) fondu tehniskās palīdzības 1.kārtas ieviešanai noslēdzoties 2011. gada 31. decembrī, pamatojoties uz aktualizētu informāciju par 1. kārtā neizmantoto tehniskās palīdzības finansējumu (atlikumu), nepieciešams precizēt tehniskās palīdzības 2.kārtai pieejamo finansējuma kopējo apjomu, proti, Ministra kabineta 6.09.2011. noteikumu Nr. 694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu” (turpmāk – MK noteikumi Nr. 694) noteikto pieejamo ES fondu tehniskās palīdzības finansējuma rezervi laika posmam no 2012. gada 1. janvāra līdz 2015. gada 31. decembrim. 2. Lai novērstu izdevumu neattiecināmības riskus attiecībā uz informatīvo, publicitātes un komunikācijas pasākumu īstenošanu tehniskās palīdzības projektos, MK noteikumos Nr. 694 nepieciešams nosacījums, ka minēto pasākumu izmaksas ES fondu tehniskās palīdzības projektā ir attiecināmas izmaksas tikai tad, ja šie pasākumi ir iekļauti vadošās iestādes apstiprinātajā ES fondu darbības programmu ikgadējā komunikācijas plānā (šādam ES fondu iestāžu plānoto komunikācijas pasākumu plānam 2012.gadā un turpmāk nebūs vairs tikai informatīvs raksturs, bet tas būs priekšnoteikums, lai plānoto komunikācijas pasākumu/ aktivitāti varētu finansēt no tehniskās palīdzības projekta). Saskaņā ar ES fondu komunikācijas vadības grupā saskaņoto nolikuma projektu ES fondu darbības programmu ikgadējā komunikācijas plāna grozīšana paredzēta ne biežāk kā reizi ceturksnī līdz 31. martam, 30. jūnijam, 30. septembrim un 30. novembrim, bet ES fondu iestādes elektroniski iesniedz vadošajā iestādē priekšlikumus par ikgadējā komunikācijas plāna grozījumiem ne vēlāk kā 2 nedēļas pirms kārtējā grozījuma termiņa.3. Ņemot vērā, ka šobrīd 6.09.2011. MK noteikumu Nr. 694 1.pielikumā dažām iesaistītajām institūcijām tehniskas neprecizitātes dēļ ir norādītas neprecīzas deklarēšanas proporcijas %, attiecīgi veicot aprēķinus, dati nav precīzi, un šī neprecizitāte ietekmē plānoto līdzekļu un veikto maksājumu precizitāti, nepieciešams veikt tehniska rakstura precizējumus, precizējot norādītās izdevumu deklarēšanas proporcijas Ekonomikas ministrijai, Valsts kancelejai, Centrālajai finanšu un līgumu aģentūrai un Finanšu ministrijai, lai nodrošinātu veikto un plānoto līdzekļu precizitāti. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Tiesiskā regulējuma mērķis ir nodrošināt efektīvu Eiropas Savienības fondu tehniskās palīdzības aktivitāšu īstenošanu laika posmā no 2012.gada 1.janvāra līdz 2015.gada 31.decembrim, kā arī stiprināt un pilnveidot ES fondu tehniskās palīdzības aktivitāšu ieviešanas mehānismu, kas ir noteikta ar MK noteikumiem Nr.694.Ministru kabineta noteikumu projekts nosaka:* 1. Ņemot vērā, ka 2011. gada 31.decembrī noslēdzās projektu īstenošana, tehniskās palīdzības 1. kārtas ietvaros tiek precizēts ES fondu tehniskās palīdzības aktivitātēm pieejamais finansējums (t.sk. kopējā finansējuma rezerve) laikposmā no 2012. gada 1. janvāra līdz 2015. gada 31. decembrim, palielinot kopējo ES fondu tehniskās palīdzības aktivitātēm pieejamo finansējumu par 3 516 169 LVL.
	2. Lai novērstu izdevumu neattiecināmības riskus tehniskās palīdzības projektos, tiks noteikts regulējums attiecībā uz ES fondu tehniskās palīdzības līdzekļu attiecināšanu informatīvo, publicitātes un komunikācijas pasākumu īstenošanai.
	3. Lai nodrošinātu veikto un plānoto līdzekļu precizitāti, tiks veikti tehniska rakstura precizējumi, precizējot 6.09.2011. MK noteikumu Nr. 694 1. pielikumā norādītās izdevumu deklarēšanas proporcijas Ekonomikas ministrijai, Valsts kancelejai, Centrālajai finanšu un līgumu aģentūrai un Finanšu ministrijai.
 |
| 5. | Projekta izstrādē iesaistītās institūcijas  | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz šo noteikumu 14.1., 14.2. un 14.3. apakšpunktā minētajām institūcijām, līdz ar to sabiedrības līdzdalība nav bijusi nepieciešama. |
| 7. | Cita informācija | MK noteikumu Nr. 694 grozījumu projektā sākotnēji iekļautais regulējums attiecībā par mācību maksas atmaksu par kvalifikācijas paaugstināšanas mācību kursos ārvalstīs vai Latvijā ir cieši saistīts ar grozījumu projektu MK 2010. gada 21. jūnija noteikumos Nr. 565 „Noteikumi par valsts un pašvaldību institūciju amatpersonu un darbinieku sociālajām garantijām” (turpmāk – MK noteikumi Nr. 565), kas arī paredz normu attiecībā par mācību maksas atmaksu par kvalifikācijas paaugstināšanu. MK noteikumu Nr. 694 grozījumu projektā šī norma ir izslēgta, līdz būs panākta vienošanās starp iesaistītajām institūcijām attiecībā uz šīs normas iekļaušanu un apstiprināšanu MK noteikumos Nr. 565.Indikatīvi 2012. gada rudenī virzot jaunus grozījumus MK noteikumos Nr. 694, precizējot pieejamo ES fondu tehniskās palīdzības finansējuma rezervi, tiks lemts arī par regulējuma attiecībā par mācību maksas atmaksu par kvalifikācijas paaugstināšanas mācību kursos ārvalstīs vai Latvijā iekļaušanu noteikumu projektā sinerģijā ar MK noteikumiem Nr. 565. |
|

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | MK noteikumu projekts netieši attiecas uz Eiropas Savienības fonda finansējuma saņēmējiem. |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar. |
| 3.  | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme |  Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Nav |

VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Finanšu ministrija, Centrālā finanšu un līgumu aģentūra, Kultūras ministrija, Satiksmes ministrija, Izglītības un zinātnes ministrija, Veselības ministrija, Labklājības ministrija, Ekonomikas ministrija, Vides aizsardzības un reģionālās attīstības ministrija, Valsts kanceleja, Valsts kase, Valsts izglītības un attīstības aģentūra, Valsts reģionālās attīstības aģentūra, Latvijas investīciju un attīstības aģentūra, Nodarbinātības valsts aģentūra, Sabiedrības integrācijas fonds, Iepirkumu uzraudzības birojs, Kurzemes plānošanas reģions, Latgales plānošanas reģions, Vidzemes plānošanas reģions, Zemgales plānošanas reģions, Rīgas plānošanas reģions. |
| 2. | Projekta izpildes ietekme uz pārvaldes funkcijām | Projekta izpilde neietekmē institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānots reorganizēt esošas institūcijas vai arī apvienot esošas institūcijas. |
| 6. | Cita informācija | Nav. |

Anotācijas III, IV, V un VI sadaļa: noteikumu projekts šo jomu neskar.

Finanšu ministrs

 A.Vilks

23.05.12. 15:01

1 048

Edgars Zandbergs

Edgars.Zandbergs@fm.gov.lv, tālr. 67095532